ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
4 พ.ย. 2558

สรุปภาวะตลาดภาคเช้า : SET เคลื่อนไหวในแดนบวก – SET แกว่งเคลื่อนไหวในแดนบวกเช้าวันนี้ตามดัชนีตลาดหุ้นในภูมิภาค หลังการประกาศแผนเศรษฐกิจ 5 ปีของจีน ตัวเลข PMI ภาคบริการจีนที่ปรับตัวขึ้นสูงที่สุดในรอบ 3 เดือน ผลักดันดัชนีตลาดหุ้นจีนปรับตัวขึ้นแข็งแกร่ง ทั้งนี้ดัชนี SET index ปิดตลาดภาคเช้าที่ระดับ 1421.30 จุด +8.68 จุด +0.61% ด้วยมูลค่าซื้อขายที่ระดับ 2.1 หมื่นลบ. โดยกลุ่มหลัก ท่องเที่ยว อสังหาฯ และพลังงาน ปิดบวก +2.0%, +1.9% และ +1.5% ตามลำดับ ส่วนพาณิชย์ ปิดลบเล็กน้อย -0.3% ด้านค่าเงินบาทแข็งค่าเล็กน้อยสู่ 35.50 บาทในช่วงเช้า
กลยุทธ์ที่แนะนำ :ช่วงบ่าย: แกว่งตัวในกรอบ 1418-1422 และอาจจะสามารถปรับตัวขึ้นทดสอบแนวต้านที่ 1430 ได้ เราจะมีมุมมองเชิงบวกให้กับตลาดมากขึ้นหากดัชนีสามารถปรับตัวขึ้นยืนเหนือแนวต้านที่ 1430 จุดได้ อย่างไรก็ดี การปรับตัวลงในช่วงบ่ายยังสามารถเกิดขึ้นได้ แนวรับระยะสั้นมีที่ 1406-1410 จุด คาดการประชุม กนง. วันนี้จะคงอัตราดอกเบี้ยนโยบายเดิมที่ 1.50% ซึ่งไม่น่าจะเป็นปัจจัยขับเคลื่อนทิศทางของตลาด กลยุทธ์เน้นการเก็งกำไรรอบสั้นๆ หรือเน้นขายลดพอร์ตในช่วงรีบาวด์ ทั้งนี้ หุ้นแนะนำตามสัญญาณเทคนิค ได้แก่ BEAUTY (รับ 5.00 ต้าน 5.10 cut 4.96) และ JWD (รับ 16.00 ต้าน 16.70 cut 15.80)